ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-4111/00

υποβολή: Emmanouil Bakopoulos (GUE/NGL) προς το Συμβούλιο

(16 Ιανουαρίου 2001)

Θέμα: Απεργία πείνας των κρατουμένων στην Τουρκία

Εδώ και πάνω από 50 μέρες, εκατοντάδες κρατούμενοι κάνουν απεργία πείνας σε 18 φυλακές της Τουρκίας, διαμαρτυρόμενοι για την απόφαση των αρχών να τους μεταφέρουν σε νέα σωφρονιστικά ιδρύματα (τύπου F) με μικρότερα κελιά, στερώντας τους, έτσι, βασικά δικαιώματα, όπως το δικαίωμα επικοινωνίας και τη δυνατότητα αλληλοϋποστήριξης.

Ερωτάται, λοιπόν, το Συμβούλιο, πώς μία χώρα προς ένταξη στην Ευρωπαϊκή Ένωση μπορεί να καταπατεί τόσο βάναυσα τα δικαιώματα των κρατουμένων, βάζοντας σε κίνδυνο την ζωή τους, και εάν μια τέτοια συμπεριφορά, σαν κι' αυτή των τουρκικών αρχών, ανταποκρίνεται στην εταιρική σχέση που πρόσφαταπέγραψε η Ευρωπαϊκή Ένωση με την Τουρκία;

Απάντηση

(30 Μαΐου 2001)

Η Τουρκική Κυβέρνηση γνωρίζει καλά τις ακλόνητες απόψεις της ΕΕ για την ανάγκη βελτίωσης των συνθηκών στις τουρκικές φυλακές. Πράγματι, το Συμβούλιο έχει συμπεριλάβει το ζήτημα αυτό στις μεσοπρόθεσμες προτεραιότητες της Εταιρικής Σχέσης Προσχώρησης: προσαρμογή των όρων κράτησης στις φυλακές, ώστε να ευθυγραμμισθούν με τους πρότυπους ελάχιστους κανόνες του ΟΗΕ για τη μεταχείριση των κρατουμένων και άλλους διεθνείς κανόνες. Εξάλλου, η Τουρκία έχει προσφάτως καταρτίσει Εθνικό Πρόγραμμα για την Υιοθέτηση του Κεκτημένου, το οποίο επιτρέπει να γνωσθούν οι προθέσεις της όσον αφορά την Εταιρική Σχέση Προσχώρησης.

Σε διμερείς συναντήσεις με την Τουρκία, η Ευρωπαϊκή Ένωση έχει εκφράσει την ανησυχία της για τις αστυνομικές μεθόδους που έκριναν σκόπιμο να εφαρμόσουν τον παρελθόντα Δεκέμβριο οι τουρκικές αρχές απέναντι στις απεργίες πείνας και τις πρόσφατες ταραχές στις τουρκικές φυλακές. Παρόμοιες πρακτικές δεν απορρέουν από τις επιταγές τηςλοποίησης των μεταρρυθμίσεων που περιλαμβάνονται στην Εταιρική Σχέση Προσχώρησης. Το Συμβούλιο εκφράζει ικανοποίηση για την πρόθεση των τουρκικών αρχών να συνεχίσουν, εν προκειμένω, τη συνεργασία με το Συμβούλιο της Ευρώπης και ιδίως με την Επιτροπή του για την Πρόληψη των Βασανιστηρίων. Το Συμβούλιο θα συνεχίσει να παρακολουθεί την κατάσταση.
ΓΡΑΠΤΗ ΕΡΩΤΗΣΗ E-4139/00

υποβολή: Avril Doyle (PPE-DE) προς την Επιτροπή

(16 Ιανουαρίου 2001)

Θέμα: Αποφυλάκιση των Tristan James Murray και Javier Nova στην Κολομβία

Λαμβάνονταςπόψη την αλληλογραφία ανάμεσα στους Επιτρόπους Nielson και Patten και την κυρία Doyle τον Αύγουστο και τον Σεπτέμβριο σχετικά με το θέμα της εξαφάνισης των Tristan James Murray και Javier Nova, μελών της περιβαλλοντικής οργάνωσης Atlantis στην Κολομβία, καθώς και τη στυγερή δολοφονία των Tristan James Murray και Javier Nova στην Κολομβία από αριστερούς αντάρτες, και με αφορμή το γεγονός ότι τα δύο αδέρφια Sanabria Guerrero που εκτέλεσαν τις δολοφονίες αποφυλακίστηκαν πρόσφατα στην Κολομβία έπειτα από φυλάκιση ενός μόνο μηνός, θα μπορούσε η Επιτροπή να επικοινωνήσει, μέσω του γραφείου της στη Μπογκοτά, με τον Εισαγγελέα κ. Fiscalia ζητώντας μία άμεση εξήγηση για την αποφυλάκιση των αδερφών Sanabria Guerrero;

Έπειτα από τη συμμετοχή της ΕΕ στην επιχείρηση Σχέδιο Κολομβία και λαμβάνονταςπόψη τη στάση πουιοθετείται σχετικά με τα ανθρώπινα δικαιώματα, καθώς και το δικαστικό σύστημα που ισχύει σήμερα στην Κολομβία, θα μπορούσε η Επιτροπή να επιβεβαιώσει ότι θα μεταφέρει τις σοβαρές ανησυχίες της κυρίας Doyle στον Πρόεδρο Pastana και θα ασκήσει την επιρροή της στην περιοχή για την απόδοση δικαιοσύνης όσον αφορά το συγκεκριμένο ζήτημα;

Απάντηση του κ. Patten εξ ονόματος της Επιτροπής

(12 Φεβρουαρίου 2001)

Η Επιτροπή εκφράζει, όπως και στο παρελθόν, τη βαθιά λύπη της για τη δολοφονία των δύο νέων, Tristan Murray και Javier Nova.

Η Επιτροπή έχει ήδη έλθει σε επαφή με τον κ. Fiscala στην Κολομβία. Η κυρία Carmen Gonzales, διευθύντρια του τμήματος ποινικής δίωξης, δήλωσε ότι ηπόθεση εξετάζεται. Η Επιτροπή, όπως είναι φυσικό, θα παρακολουθεί το θέμα και θα ενημερώνει το Αξιότιμο Μέλος για τις εξελίξεις.

Όσον αφορά τις σοβαρές ανησυχίες που εξέφρασε το Αξιότιμο Μέλος και το πρόβλημα της παραβίασης των ανθρωπίνων δικαιωμάτων γενικά, η Ένωση θα συνεχίσει να τονίζει στους κολομβιανούς συνομιλητές της τη σημασία της προόδου στον τομέα αυτό.
ΓΡΑΠΤΗ ΕΡΩΤΗΣΗ E-3196/00

υποβολή: Esko Seppnen (GUE/NGL) προς την Επιτροπή

(12 Οκτωβρίου 2000)

Θέμα: Παροχή χρηματοδοτικής στήριξης σε ΜΚΟ από την ΕΕ

Η Επιτροπή είναι σε θέση να παράσχει, στο πλαίσιο του προϋπολογισμού της ΕΕ, χρηματοδοτική στήριξη σε μια σειρά δραστηριότητες ΜΚΟ σε διάφορες χώρες. Δεδομένου ότι η εν λόγω στήριξη πρέπει να έχει δημόσιο χαρακτήρα και να χαρακτηρίζεται από διαφάνεια, θα μπορούσε η Επιτροπή να γνωστοποιήσει ποιες οργανώσεις έλαβαν κονδύλια του προϋπολογισμού της ΕΕ από την Επιτροπή ή την αντιπροσωπεία της στη Φινλανδία το 1999 και ποιο ήταν το ύψος αυτών των κονδυλίων;

Συμπληρωματική απάντηση του κ. Prodi εξ ονόματος της Επιτροπής

(18 Σεπτεμβρίου 2001)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-3800/00

υποβολή: Michl Ebner (PPE-DE) προς την Επιτροπή

(7 Δεκεμβρίου 2000)

Θέμα: Σύστημα οικοβαθμών στην Αυστρία

Όλο και συχνότεραπάρχουν καταγγελίες, ότι η μεταφορά του κανονισμού που ισχύει στο Τιρόλο για το σύστημα οικοβαθμών, δεν ελέγχεται επαρκώς από τις τοπικές αρχές και ότιπάρχουν συχνές παραβάσεις. Όμως η χωροφυλακή του Τιρόλου ελέγχει τα φορτηγά οχήματα έως και δεκαέξι ώρες την ημέρα, και δη μόνο στο σημείο ελέγχου KUNDL, έτσι ώστε κατά το τρέχον έτος ναπάρχουν ήδη 32 810 έλεγχοι, κατά τη διάρκεια των οποίων σε 1046 φορτηγά (3,18 %) επεβλήθη πρόστιμο.

Όμως, δεν παύει επίσης να ισχύει το γεγονός, ότι η νομική βάση δημιουργεί σοβαρά προβλήματα γι' αυτούς τους ελέγχους, στο μέτρο όπου, π.χ., ένα πρόστιμο δεν μπορεί να επιβληθεί παρά μόνο στον οδηγό του οχήματος, και όχι στον ιδιοκτήτη κάτοχο της αδείας, ή ακόμα στο μέτρο που στους μη δηλωμένους οδηγούς των φορτηγών οχημάτων που έχουν προβεί σε παραβάσεις οι οποίες καταγράφηκαν με ηλεκτρονικά μέσα, δεν μπορούν να επιβληθούν πρόστιμα εκ τωνστέρων, εφόσον μια εκ των προϋποθέσεων για την επιβολή προστίμου είναι η πραγματική ακινητοποίηση του ενεχόμενου φορτηγού οχήματος.

Η Επιτροπή προτίθεται να τροποποιήσει το σχετικό κανονισμό της ΕΕ, κατά τρόπον ώστε να καθιστά δυνατό ένα πλέον αποτελεσματικό έλεγχο;

Απάντηση της κας de Palacio εξ ονόματος της Επιτροπής

(8 Φεβρουαρίου 2001)

Η Επιτροπή ανησυχεί για τον αριθμό των διαμετακομιστών διαδρομών που πραγματοποιούνται μέσω της Αυστρίας από φορτηγά χωρίς οικοσημεία (ecopoints) και εξετάζει τρόπους αλλαγής των κοινοτικών κανονισμών των σχετικών με την λειτουργία του συστήματος των οικοσημείων, κατά τρόπον ώστε να αποτρέπονται παρόμοιες πρακτικές, χωρίςπερβολικές δυσκολίες για την λειτουργία της ενιαίας αγοράς.

Σχετικά με το ζήτημα των κυρώσεων κατά μεταφορέων, το Αξιότιμο Μέλος του Κοινοβουλίου παρακαλείται να λάβειπόψη ότι πρόκειται για ζήτημα πουπάγεται στις εθνικές αρμοδιότητες. Το Ευρωπαϊκό Δικαστήριο έχει ορίσει ότι οι κυρώσεις που επιβάλλουν τα κράτη μέλη πρέπει να είναι αποτελεσματικές, αποτρεπτικές και αναλογικές.
ΓΡΑΠΤΗ ΕΡΩΤΗΣΗ E-4138/00

υποβολή: Richard Corbett (PSE) προς την Επιτροπή

(16 Ιανουαρίου 2001)

Θέμα: Ευρωπαϊκή προδιαγραφή για τις φιάλες και τις δεξαμενέςγραερίου

Ισχύει κάποια ευρωπαϊκή προδιαγραφή για τις φιάλες και τις δεξαμενέςγραερίου που χρησιμοποιούνται σε όλη την ΕΕ, και αν όχι, για ποιον λόγο;

Γνωρίζει η Επιτροπή τα ατυχήματα που προκαλούνται από την απουσία κάποιων προδιαγραφών για το συγκεκριμένο ζήτημα, με αποτέλεσμα να δημιουργούνται δυσκολίες και να διατρέχουν ορισμένες φορές κίνδυνο εκείνοι που χρησιμοποιούν συσκευές φύλαξηςγραερίου όταν ταξιδεύουν (π.χ. με τροχόσπιτα) από το ένα κράτος μέλος στο άλλο;

Απάντηση της κας de Palacio Εξ ονόματος της Επιτροπής

(5 Απριλίου 2001)

Οι φιάλες και οι δεξαμενές που προορίζονται να πληρωθούν μεγραέριο (LPG) καλύπτονται από την οδηγία 1999/36/ΕΚ του Συμβουλίου της 29ης Απριλίου 1999, σχετικά με τον μεταφερόμενο εξοπλισμόπό πίεση(1).

Η εν λόγω οδηγία, η οποία πρέπει να έχει εφαρμοσθεί από τα κράτη μέλη μέχρι την 1η Ιουλίου 2001 για τις φιάλες και μέχρι την 1η Ιουλίου 2003 για τις δεξαμενές, αποβλέπει στην αύξηση της ασφάλειας των εν λόγω εξοπλισμών καθώς και στην εξασφάλιση της ελεύθερης κυκλοφορίας τους.

Όσον αφορά τις τεχνικές απαιτήσεις για τους εν λόγω εξοπλισμούς, η περί ης ο λόγος οδηγία αναφέρεται στην οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων(2) και την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων(3). Στα παραρτήματα των δύο τελευταίων οδηγιών, τα οποία είναι εφαρμοστέα από την 1η Ιουλίου 2001, ενσωματώθηκαν αναφορές σε ευρωπαϊκά πρότυπα, όπως, π.χ., το πρότυπο EN 1442: 1998 σχετικά με τι φιάλεςγραερίου. Όσον αφορά τις δεξαμενές, στα παραρτήματα των δύο τελευταίων οδηγιών, των οποίων η εφαρμογή προβλέπεται για την 1η Ιουλίου 2003, αναμένεται η ενσωμάτωση αναφορών σε ευρωπαϊκά πρότυπα.

(1) ΕΕ L 138 της 1.6.1999.

(2) ΕΕ L 319 της 12.12.1994.

(3) ΕΕ L 235 της 17.9.1996.
ΓΡΑΠΤΗ ΕΡΩΤΗΣΗ E-3771/00

υποβολή: Patricia McKenna (Verts/ALE) προς την Επιτροπή

(4 Δεκεμβρίου 2000)

Θέμα: Οι ιθαγενείς Ilois του Αρχιπελάγους Chagos

Έπειτα από την απάντηση που δόθηκε από τον Επίτροπο Pinheiro στην ερώτησή μου σχετικά με τους ιθαγενείς Ilois του Αρχιπελάγους Chagos (H -0833/98)(1), μπορεί η Επιτροπή ναποδείξει την απάντησή της και τα μέτρα που σκοπεύει να λάβειπό το φως της απόφασης του Βρετανικού δικαστηρίου, την Παρασκευή, 3 Νοεμβρίου ότι οι πρώτοι κάτοικοι των νήσων του Chagos Αρχιπελάγους, που αποτελεί τμήμα του σχετικού εδάφους της ΕΕ της Βρετανικής Επικράτειας του Ινδικού Ωκεανού, εκδιώχτηκαν παράνομα για να παραχωρήσουν το έδαφος για τη δημιουργία μιας αμερικανικής αεροπορικής βάσης, εξορίστηκαν δια της βίας εκτός ΕΕ στον Μαυρίκιο και έχουν το δικαίωμα να επιστρέψουν στην πατρίδα τους;

Ο Βρετανός Δικαστής, που εδρεύει στη Βουλή των Λόρδων, δήλωσε ότι μια βρετανική διάταξη του 1971 που χρησιμοποιήθηκε για να εκδιωχθούν οι κάτοικοι του νησιού ήταν μια άθλια νομική αποτυχία. Ανέφερε στην απόφασή του: Δεν μπορώ να αντιληφθώ πώς η μαζική απομάκρυνση ενός λαού από το έδαφος που του ανήκει μπορεί να συντελέσει στην ειρήνη, την τάξη και τη χρηστή διακυβέρνηση του τόπου.

Τι μέτρα θα ληφθούν, εάν ληφθούν κάποια μέτρα, από την ΕΕ εναντίον του Ηνωμένου Βασιλείου για τη συνεχή παραβίαση των ανθρωπίνων δικαιωμάτων των εκδιωχθέντων κατοίκων του νησιού που πραγματοποιήθηκε ενώ το Ηνωμένο Βασίλειο ήταν ήδη Κράτος μέλος της ΕΕ;

(1) Προφορική απάντηση της 6ης Οκτωβρίου 1998.

Απάντηση του κ. Nielson εξ ονόματος της Επιτροπής

(5 Ιανουαρίου 2001)

Η Επιτροπή γνωρίζει το πρόβλημα στο αρχιπέλαγος Chagos, αλλά δεν έλαβε ποτέ μέρος σε επίσημες συζητήσεις για το θέμα αυτό. Το Ηνωμένο Βασίλειο είναι η αρμόδια δημόσια αρχή σε ό,τι αφορά το βρετανικό έδαφος του Ινδικού Ωκεανού. Οι ιθαγενείς του αρχιπελάγους Chagos είναι Βρετανοίπήκοοι και τα νησιάπάγονται στη βρετανική κυριαρχία.
ΓΡΑΠΤΗ ΕΡΩΤΗΣΗ E-3606/00

υποβολή: Michl Ebner (PPE-DE) προς την Επιτροπή

(22 Νοεμβρίου 2000)

Θέμα: Αντιβιοτικά στα αυγά

Απαντώντας στην ερώτηση Ε-1093/00(1) η Ευρωπαϊκή Επιτροπή αναφέρεται σε έκθεση σχετικά με το πρόγραμμα ελέγχου το οποίο δεν της είχε ακόμηποβληθεί από τις ιταλικές αρχές. Μπορεί να ανακοινώσει η Επιτροπή αν εν τω μεταξύ περιήλθε στην κατοχή της παρόμοια έκθεση και ποια συμπεράσματα περιέχει σχετικά με το ζήτημα που έθετε η προηγούμενη ερώτηση; Επίσης, μπορεί να ανακοινώσει η Επιτροπή ποιες παρεμβάσεις έχει ξεκινήσει ή σκοπεύει να πραγματοποιήσει;

(1) ΕΕ C 72 E της 3.3.2001, σελ. 18.

Απάντηση του κ. Byrne εξ ονόματος της Επιτροπής

(16 Ιανουαρίου 2001)

Η οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ(1) προβλέπει τηνποβολή από τα κράτη μέλη ετήσιων εκθέσεων ελέγχου των καταλοίπων σε τρόφιμα ζωικής προέλευσης, στα οποία περιλαμβάνονται τα αυγά. Κάθε χρόνο τα κράτη μέλη μπορούν να επιλέγουν ποιων ειδικών ουσιών θα ανιχνεύουν κατάλοιπα.

Τον Ιούνιο του 2000 η Επιτροπή έλαβε από την Ιταλία την έκθεση για το 1999. Το 1999 η Ιταλία δεν είχε ως αντικείμενο ανίχνευσης τις κινολόνες, ούτε τις σουλφαμίδες.

Εξάλλου οι ιταλικές αρχές πληροφόρησαν την Επιτροπή ότι δεν μπορούσαν να δώσουν συνέχεια στη μελέτη που διεξήγαγε η Altro Consumo λόγω έλλειψης ακριβών πληροφοριών σχετικά με την προέλευση των αυγών και τις εφαρμοσθείσες μεθόδους ανάλυσης.

Το 2000 η Ιταλία συμπεριέλαβε αυτές τις ομάδες ουσιών στο εθνικό της σχέδιο επιτήρησης για την ανίχνευση καταλοίπων στα αυγά. Τα αποτελέσματα θα είναι διαθέσιμα από τον Απρίλιο του 2001.

(1) ΕΕ L 125 της 23.5.1996.
ΓΡΑΠΤΗ ΕΡΩΤΗΣΗ E-3474/00

υποβολή: Robert Goebbels (PSE) προς την Επιτροπή

(8 Νοεμβρίου 2000)

Θέμα: Δημοσίευση των προτάσεων οδηγίας από την Επιτροπή

Η Επιτροπή ενέκρινε μόλις την πρόταση οδηγίας με θέμα τα ιδρύματα επαγγελματικών συνταξιοδοτικών παροχών (COM(2000)507 τελ.). Μπορεί η Επιτροπή να εξηγήσει πώς η πρόταση αυτή, που εγκρίθηκε το πρωί της 11ης Οκτωβρίου 2000, σχολιάσθηκε με κάθε λεπτομέρεια, βάσει προετοιμασμένου γραπτού λόγου από τον πρόεδρο της EFRP, κ. Kees van Rees, κατά τη διάρκεια συνάντησης του Financial Services Forum που είχε διοργανωθεί την ίδια ημέρα στη 1 μ.μ. σε ξενοδοχείο στις Βρυξέλλες;

Επιτρέπεται άραγε οι ενδιαφερόμενοι κύκλοι να έχουν στη διάθεσή τους προτάσεις οδηγίας πριν αυτές να εγκριθούν επισήμως από της Επιτροπή;

Οι παρόντες στην ίδια προαναφερθείσα διάσκεψη βουλευτές, πάντως, δεν ήταν τόσο ενημερωμένοι όσο οι εκπρόσωποι των λόμπι.

Απάντηση του κ. Bolkestein Εξ ονόματος της Επιτροπής

(11 Δεκεμβρίου 2000)

Σε άτυπη συνεδρίαση με μέλη της επιτροπής οικονομικών και νομισματικώνποθέσεων (ΕΟΝΥ) στις 5 Οκτωβρίου 2000, το αρμόδιο για την Εσωτερική Αγορά μέλος της Επιτροπής παρουσίασε το σχέδιο πρότασης οδηγίας που επρόκειτο να εκδώσει η Επιτροπή για τους οργανισμούς επαγγελματικών συνταξιοδοτικών παροχών. Όπως αναφέρει το αξιότιμο μέλος του Ευρωπαϊκού Κοινοβουλίου, η Επιτροπή ενέκρινε το πρωί της 11 Οκτωβρίου 2000(1) πρόταση οδηγίας για τους οργανισμούς επαγγελματικών συνταξιοδοτικών παροχών. Η έγκριση αυτή αποτέλεσε προϊόν μακράς και εντατικής διαδικασίας διαβουλεύσεων με όλα τα ενδιαφερόμενα μέρη. Στο διάστημα πριν από την έγκριση του σχεδίου οδηγίας πραγματοποιήθηκαν διμερείς επαφές μεταξύ της Επιτροπής και εμπειρογνωμόνων από τα κράτη μέλη, του Ευρωπαϊκού Κοινοβουλίου και άλλων ενδιαφερομένων μερών.

Ο εκπρόσωπος της Επιτροπής στο φόρουμ για τις χρηματοπιστωτικέςπηρεσίες κυκλοφόρησε το κείμενο που εγκρίθηκε το πρωί από την Επιτροπή. Στην παρέμβασή του στη συνεδρίαση του φόρουμ για τις χρηματοπιστωτικέςπηρεσίες νωρίς το απόγευμα της 11 Οκτωβρίου 2000, ο πρόεδρος της ευρωπαϊκής ομοσπονδίας συνταξιοδοτικών παροχών βάσισε τις παρατηρήσεις του σε προηγούμενα σχέδια εγγράφων εργασίας της Επιτροπής, τα οποία ήταν ωστόσο πολύ παρόμοια με το τελικό κείμενο.

(1) COM(2000)507 τελικό.
ΓΡΑΠΤΗ ΕΡΩΤΗΣΗ E-3984/00

υποβολή: Roberta Angelilli (UEN) προς την Επιτροπή

(21 Δεκεμβρίου 2000)

Θέμα: Ελεύθερη έκφραση των μέσων ενημέρωσης

Στην περίληψη της ετήσιας έκθεσης του 1999 του Ευρωπαϊκού Παρατηρητηρίου των Φαινομένων Ρατσισμού και Ξενοφοβίας, στην παράγραφο 1.2.6 μαζικά μέσα επικοινωνίας και ξενοφοβία αναφέρεται: (αντιγράφω κατά λέξιν) Το 1999 στην Ελλάδα και την Ιταλία με αφορμή ένα μεταναστευτικό κύμα από την Αλβανία, τα μέσα ενημέρωσης συνέβαλαν πιθανώς στην παρουσίαση των μεταναστών ως εγκληματικών ατόμων.

- Έχονταςπόψη ο ανωτέρω ισχυρισμός είναι αρκετά βαρύς και δεν ανταποκρίνεται στην πραγματικότητα και ότι είναι ιδιαίτερα σημαντικό η Επιτροπή να έχει κατά νουν ότι όταν συντάσσεται ένα έγγραφο τέτοιας σημασίας χρειάζεται ναπάρχει μια αντικειμενική ιδεολογική στάση"

- έχονταςπόψη ότι τον Ιούλιο του έτους αυτούπέβαλα ερώτηση σχετικά με την παράνομη μετανάστευση από την Αλβανία (P-2787/00), η οποία παρουσίαζε το σοβαρό πρόβλημα της παράνομης μεταφοράς ανθρώπων στις ιταλικές ακτές από ασυνείδητους ιδιοκτήτες μικρών σκαφών, με αποτέλεσμα το θάνατο τόσο παράνομων μεταναστών όσο και ανδρών των δυνάμεων ασφαλείας, και ότι τα μέσα ενημέρωσης απλώς ανέφεραν, όπως και σε άλλες περιπτώσεις, την είδηση,

ερωτάται η Επιτροπή:

1. Πώς είναι δυνατόν σε μία ετήσια έκθεση παρατηρητηρίου της Ευρωπαϊκής Ένωσης να εμφανίζονται ισχυρισμοί αυτού του είδους;

2. Ποια είναι η γενικότερη άποψή της για τηνπόθεση;

Απάντηση της κυρίας Διαμαντοπούλου εξ ονόματος της Επιτροπής

(21 Φεβρουαρίου 2001)

Το Ευρωπαϊκό Παρατηρητήριο των φαινομένων ρατσισμού και ξενοφοβίας είναι ένας ανεξάρτητος οργανισμός, που δημιουργήθηκε με τον κανονισμό (ΕΚ) 1035/97 του Συμβουλίου της 2 Μαρτίου 1997 για την ίδρυση Ευρωπαϊκού Παρατηρητηρίου των φαινομένων ρατσισμού και ξενοφοβίας(1), που απολαύει μεγάλης αυτονομίας στην εκπλήρωση της αποστολής του. Το διοικητικό του συμβούλιο αποτελείται από ανεξάρτητες προσωπικότητες που ορίστηκαν από κάθε κράτος μέλος, από το Κοινοβούλιο και από το Συμβούλιο της Ευρώπης, καθώς και από έναν αντιπρόσωπο της Επιτροπής και έχει συνολικά 18 μέλη. Ένα από τα καθήκοντα του παρατηρητηρίου είναι η δημοσίευση ετήσιας έκθεσης σχετικά με την κατάσταση που επικρατεί στην Κοινότητα όσον αφορά το ρατσισμό και τη ξενοφοβία, καθώς και σχετικά με τις δραστηριότητές του.

Σύμφωνα με τις πληροφορίες που διαθέτει η Επιτροπή, η πηγή του ισχυρισμού σχετικά με τα μέσα μαζικής ενημέρωσης στην οποία αναφέρεται το αξιότιμο μέλος του Κοινοβουλίου, βασίζεται σε εκθέσεις και μελέτες που αναφέρονται στο κείμενο της ίδιας της έκθεσης, (παράγραφος 1.1 Ρατσιστική βία και απειλές, θύματα και δράστες), όπως η δεύτερη έκθεση για την Ελλάδα (Δεκέμβριος 1999) της ευρωπαϊκής επιτροπής κατά του ρατσισμού και της μισαλλοδοξίας του Συμβουλίου της Ευρώπης (ECRI) και η έκθεση Εθνοβαρόμετρο (Μάιος 1999) όσον αφορά την Ιταλία.

Όπως επιβεβαίωσε στην ανακοίνωσή της Μια κοινοτική πολιτική μετανάστευσης(2) η Επιτροπή έχει επίγνωση της ευθύνης που φέρουν τα μέσα ενημέρωσης για το ρόλο που διαδραματίζουν στη διαμόρφωση της κοινής γνώμης.

(1) ΕΕ L 151 της 10.6.1997.

(2) COM(2000)757 τελικό.
ΓΡΑΠΤΗ ΕΡΩΤΗΣΗ E-4003/00

υποβολή: Juan Naranjo Escobar (PPE-DE) προς την Επιτροπή

(21 Δεκεμβρίου 2000)

Θέμα: Κατάργηση του ισχύοντος συστήματος αποκλειστικής αντιπροσωπείας αυτοκινήτων

Η Επιτροπή προετοιμάζει τώρα οδηγία με στόχο την τόνωση του ανταγωνισμού, ήτοι καταργεί το σημερινό σύστημα αποκλειστικής αντιπροσωπείας αυτοκινήτων με έναρξη ισχύος το τέλος του επόμενου χρόνου. Σε ποιό βαθμό θα ευνοηθεί αυτή η αγορά από την εισαγωγή άλλων παραγόντων που μέχρι στιγμής ήταν ξένοι προς την εμπορία αυτοκινήτων; Σε τί βαθμό το σημερινό σύστημα περιορίζει και καταργεί τον ανταγωνισμό; Μπορεί να επιβεβαιώσει η Επιτροπή ότι, σε επίπεδο ανταγωνισμού, το σύστημα των αντιπροσωπειών αυτοκινήτων στην Ευρώπη δεν εξυπηρετεί πλήρως τον ανταγωνισμό και ότι επιβαρύνει τελικά την τσέπη των καταναλωτών; Πιστεύει η Επιτροπή ότι το σημερινό σύστημα που εγγυάται, π.χ. στην ισπανική αγορά, την πρόσβαση σε συνολικά 49 μάρκες αυτοκινήτων, 235 μοντέλα αυτοκινήτων και σε περισσότερες από 2 200 εκδόσεις, εκτός του ότι προσφέρει επαγγελματικήπηρεσία στον χρήστη, αντιβαίνει σε τέτοιο βαθμό τα ενδιαφέροντα του καταναλωτή ούτως ώστε να πρέπει να επιτραπεί η είσοδος σεπεραγορές στον τομέα αυτόν ο οποίος μόνον στην Ισπανία αριθμεί 10 000 επιχειρήσεις (κατά το μεγαλύτερο ποσοστό μικρές και μεσαίες) και απασχολεί περίπου 150 000 άτομα;

Απάντηση του κυρίου Monti εξ ονόματος της Επιτροπής

(9 Φεβρουαρίου 2001)

Ο Κανονισμός της Επιτροπής (ΕΚ) αριθμός 1475/95 της 28 Ιουνίου 1995 σχετικά με την εφαρμογή του άρθρου 85(3) της Συνθήκης για τις συμφωνίες πώλησης και εξυπηρέτησης μετά τη πώληση ορισμένων κατηγοριών αυτοκινήτων οχημάτων(1) θα λήξει στις 30 Σεπτεμβρίου 2002. Η Επιτροπή παρουσίασε πρόσφατα την έκθεση αξιολόγησης σχετικά με την εφαρμογή του κανονισμού(2). Η έκθεση αυτή είναι μια τεκμηριωμένη μελέτη του παρόντος κανονιστικού καθεστώτος. Δεν περιέχει καμία πρόταση για το μελλοντικό νομικό πλαίσιο σχετικά με την πώληση αυτοκινήτων οχημάτων, αλλά θα αποτελέσει μια σημαντική βάση για τη συζήτηση η οποία θα ξεκινήσει το 2001 σχετικά με το μελλοντικό καθεστώς.

Το θέμα του πραγματικού ανταγωνισμού στην βιομηχανία αυτοκινήτων οχημάτων είναι ένα από τα θέματα τα οποία πραγματεύεται η έκθεση καθώς πρόκειται για μία από τιςποθέσεις στις οποίες στηρίζεται ο παρόν κανονισμός. Η Επιτροπή πιστεύει ότιφίσταται στο εσωτερικό της Κοινότητας ανταγωνισμός όσον αφορά την ίδια μάρκα αυτοκινήτων. Η έκθεση ορίζει εντούτοις ορισμένους παράγοντες οι οποίοι περιορίζουν τον ανταγωνισμό στα κράτη μέλη ή στην Ευρωπαϊκή Ένωση μεταξύ των πωλητών της ίδιας μάρκας αυτοκινήτων. Όσον αφορά το αν ο τομέας και οι καταναλωτές δύνανται να επωφεληθούν από την εμφάνιση άλλων δικτύων πώλησης όπως το ηλεκτρονικό εμπόριο και οι πωλήσεις μέσωπεραγορών, είναι ένα ζήτημα που θα πρέπει να εξετασθεί κατά την μελέτη που θα γίνει το 2001 για να οριστεί το νέο καθεστώς διανομής των αυτοκινήτων οχημάτων.

(1) ΕΕ L 145 της 29.6.1995.

(2) Βλέπε IP/00/1306 της 15.11.2000. Η Έκθεση δημοσιεύτηκε στο διαδίκτυο στην ακόλουθη διεύθυνση: http://europa.eu.int/comm/competition/car_sector.